OpenLLM-France/wikimedia huggingface dataset:
# Amelia Clotilda Jennings

Amelia Clotilda Jennings (Halifax, ? – Montreal, 1895) kanadar eleberrigile eta poeta izan zen, Maude Alma eta Mileta izengoitiak erabili zituena.

## Bizitza

Joseph Jennings ingeles merkatariaren eta Ann Leightonen alaba, Halifaxen (Eskozia Berria) jaio zen eta Montrealen hil zen. Poema, fikzionalizatutako gutun eta eleberri ugari argitaratu zituen, eta gehienak jaio zen probintziari buruzkoak ziren. Bere liburuen artean honako hauek daude: Linden Rhymes poesia bilduma (1854), The White Rose in Acadia and Autumn in Nova Scotia «ipuina eta poema» (1855), Isabel Leicester eleberria (1874) eta North Mountain, near Grand-Pré poesia bilduma (1883).
John Philpot Curran politikari eta legelari irlandarraren alaba gazteena zen Sarah Currani buruzko poema bat idatzi zuen: Sarah Curran's Song.

## Erreferentziak

* 1 2 3 4 (Ingelesez) Davies, Gwendolyn. (1990). «Jennings, Amelia Clotilda» in Halpenny, Francess G. Dictionary of Canadian Biography. XII University of Toronto Press (Noiz kontsultatua: 2025-03-16).
* 1 2 (Ingelesez) James, Charles Canniff. (1899). «Jennings, Clotilda» A Bibliography of Canadian Poetry (English). Toronto: W. Briggs, 30 or. (Noiz kontsultatua: 2025-03-16).
* ↑ (Ingelesez) Gerson, Carole. Canadian Women in Print, 1750–1918. Wilfrid Laurier University Press (argitaratze data: 2011-05-24), 53 or. ISBN 9781554582396. (Noiz kontsultatua: 2025-03-16).
* ↑ (Ingelesez) Alma, Maude. (1874). Isabel Leicester (electronic resource) : a romance. Hamilton ISBN 0665099886. (Noiz kontsultatua: 2025-03-16).
* ↑ (Ingelesez) «Maude Alma» The Online Books Page (Noiz kontsultatua: 2025-03-16).
* ↑ (Ingelesez) Alma, Maude. (1854). «Sarah Curran's Song» Linden rhymes (microform). Halifax: E.G. Fuller, 77-78 or. (Noiz kontsultatua: 2025-03-16).
# Halifax (Eskozia Berria)

Halifax Kanadako Eskozia Berria probintziako hiriburua da. 2006. urteko azken erroldaren arabera, hiriak 372.679 biztanle inguru ditu.

## Klima

Datu klimatikoak (Halifax Stanfield aireportua) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 14.8 | 17.5 | 25.6 | 26.3 | 32.8 | 33.4 | 33.9 | 35.0 | 32.8 | 25.8 | 19.4 | 15.0 | 35.0 |
| Batez besteko tenperatura maximoa (°C) | −1.2 | -1.1 | 3.0 | 8.4 | 15.0 | 20.3 | 23.6 | 23.3 | 18.8 | 12.7 | 6.9 | 1.4 | 11.0 |
| Batez besteko tenperatura (ºC) | −6.0 | −5.6 | -1.4 | 4.0 | 9.8 | 15.0 | 18.6 | 18.4 | 14.1 | 8.3 | 3.1 | -2.8 | 6.3 |
| Batez besteko tenperatura minimoa (°C) | −10.7 | −10.2 | −5.8 | -0.5 | 4.5 | 9.6 | 13.5 | 13.5 | 9.3 | 3.8 | -0.7 | −7.1 | 1.6 |
| Erregistraturiko tenperatura minimoa (°C) | −28.5 | −27.3 | −22.4 | −12.8 | −4.4 | 0.6 | 6.1 | 4.4 | −0.8 | −6.7 | −13.1 | −23.3 | −28.5 |
| Pilatutako prezipitazioa (mm) | 149.2 | 114.4 | 134.5 | 118.3 | 109.7 | 98.3 | 102.2 | 92.7 | 103.6 | 128.7 | 146.0 | 154.8 | 1452.2 |
| Euria (mm) | 100.6 | 69.0 | 96.4 | 96.1 | 106.2 | 98.3 | 102.2 | 92.7 | 103.6 | 126.4 | 133.0 | 114.5 | 1238.9 |
| Prezipitazio egunak (≥ 0.2 mm) | 19.0 | 15.2 | 15.7 | 14.9 | 14.0 | 12.9 | 12.1 | 10.4 | 10.9 | 12.4 | 15.4 | 18.3 | 171.2 |
| Euri egunak (≥ 0.2 mm) | 8.8 | 6.4 | 9.3 | 11.7 | 13.7 | 12.9 | 12.1 | 10.4 | 10.9 | 12.3 | 12.8 | 10.5 | 131.9 |
| Elur egunak (≥ 0.2 cm) | 14.3 | 12.0 | 10.0 | 6.2 | 0.73 | 0 | 0 | 0 | 0 | 0.40 | 4.2 | 12.4 | 60.2 |
| Hezetasuna (%) | 83.2 | 82.1 | 83.8 | 86.5 | 87.5 | 88.1 | 89.6 | 90.7 | 91.2 | 89.0 | 86.8 | 84.5 | 86.9 |
| Iturria: http://www.climate.weatheroffice.gc.ca/climate_normals/results_e.html?stnID=6358&lang=e&dCode=1&StationName=HALIFAX&SearchType=Contains&province=ALL&provBut=&month1=0&month2=12 Environment Canada ||||||||||||||

## Halifaxtar ezagunak

* Amelia Clotilda Jennings (?-1895), idazlea.
* Charles Brenton Huggins (1901-1997), medikua.
* Viola Desmond (1914-1965), enpresaburua.
* Jill Saulnier (1992-), izotz hockey jokalaria.

## Hiri senidetuak

Halifax ondorengo hiriekin senidetuta dago:
* Hakodate (Hokkaido) (Japonia)
* Campeche (Mexiko) (Mexiko)
* Norfolk (Virginia) (AEB)

## Kanpo estekak

* Halifaxeko udal gobernuaren webgunea (Ingelesez)
* Datuak: Q2141
* Multimedia: Halifax, Nova Scotia / Q2141
# Lea Anderson

Lea Anderson MBE: Member of the Order of the British Empire[Britainiar Imperioren Ordenako kidea] koreografo eta zuzendari artistiko britainiarra da. 1960ko maiatzaren 13an jaioa. The Cholmondeleys eta The Featherstonehaughs dantza konpainiak sortu zituen Teresa Barker eta Gaynor Coward-ekin batera, eta 100 lan baino gehiago koreografiatu ditu.
Britainiar Inperioko Ordenako (MBE) kide izendatu zuten 2002ko Urtebetetze Ohoreetan.
Kolaboratzaile nagusiak hauek dira:
* Sandy Powell - jantzien diseinua,
* Steve Blake - konpositorea,
* Drostan Madden - musikagilea,
* Chris Nash - argazkilaritza,
* Simon Corder - argiztapen/eszenografia diseinua,
* Simon Vincenzi - jantzi eta eszenaratze diseinua,
* Tim Spooner - jantzien diseinua,
* Emma Fryer - jantzien diseinua,
* Jo Stendall - ekoizle exekutiboa.
Andersonen estiloa honela deskribatu da: " ...koreografoenartean eskuragarriena (feed) ez esoteriko eta ilunean, baizik eta erraz eskura daitezkeen kultura mediatikoaren hondakinetan". Koreografiatu dituen lanak "Politikoak dogmatikoak izan gabe, lotsagabeak baina ez arinak..." direla esan dute.

## Ibilbidea

Anderson, Laban Center-en graduatu zen, hori baino lehen St. Martins College of Art and Design-era [Martin Deunaren Arte eta Diseinu eskola] joan zen arte ikusizko arteen ikasle gisa, baina azkenean dantzan zentratzea erabaki zuen.
The Cholmondeleys-entzat egindako lanen artean honako hauek daude: Flesh And Blood (1989/1997), [Hezur-haragia eta odola] Cold Sweat (1990), [Izerdi hotza] Walky Talky (1992), Metalcholica (1994),[Metalkolika] Car (1995/96) [Autoa]
The Featherstonehaughs-entzat egindako lanak honako hauek dira: The Show (1990), [Ikusikizuna] The Featherstonehaughs' Big Feature [Ezaugarri handia] (1991), The Featherstonehaughs Immaculate Concepción [Sortzez garbia] (1992), The Bends [Bihurdurak] (1994), The Featherstonehaughs Go Las Vegas [ Las Vegas-era doaz] (1995), The Featherstonehaughs Draw On The Sketchbooks Of Egon Schiele [ Egon Schiele-n koadernoetan marrazten dute] (1997), Edits [Edizioak] (2010).
The Cholmondeleys eta The Featherstonehaughs-ekin egindako lanak hauek dira: Russian Roulette (2008), [Errusiar erruleta] Yippeee!!! (2006), Double Take (2004), [Hartune bikoitza] 1 1/2 – The Club Show (2002), [Klubaren ikuskizuna] 3 (2001), The Cholmondeleys, The Featherstonehaughs And The Sors Of Death In Smithereens (1999), Out On The Windy Beach (1998), [Kanpoan hondartza haizetsuan] Precious (1993), [Preziatua]bBirthday (1992) [Urteeguna], Flag (1988) [Bandera]

## Kanpoko estekak

* (Gaztelaniaz) Webgune ofiziala
* Zoetrope: Lea Anderson-ekin elkarrizketa
* Lea Anderson & The Featherstonehaughs take on Egon Schiele in new film | Trailer [Film berria 2024ko urrian]
* Lea Anderson - "More Than I Could" (Official Music Video) [Ahal nuena baino gehiago 2024ko abuztuan]
* Datuak: Q15972317
# Iso-Heikkiläko Behatokia

Iso-Heikkiläko Behatokia (finlandieraz: Iso-Heikkilän tähtitorni) Finlandiako Turku hiriko Iso-Heikkilä barrutian dagoen behatoki astronomiko bat da. Turkuko Unibertsitateak kudeatu zuen 1937 eta 1972 artean, data honetatik aurrera Ursa astronomia elkartearen tokiko dibisioa erabiltzen hasi zelarik, astronomo zaletuen elkarte bat dena, Finlandiako handiena ia 12.000 bazkiderekin.

## Historia

Behatokia 1935 eta 1936 artean eraiki zen, eta teknikoki Yrjö Väisälä astronomoak diseinatu zuen. 1937an Turkuko Unibertsitatearen zuzendaritzapean funtzionatzen hasi zen. Behatoki honetatik Yrjö Väisäläk eta bere taldeak 801 asteroide eta 7 kometa aurkitu zituzten.
1950eko hamarkadan, kilometro bateko distantziara lantegi siderurgiko baten eraikuntzarekin, unibertsitateko astronomia departamenduak Tuorla Behatokira joatea beste erremediorik ez zuen izan. Iso-Heikkiläko Behatokiak 1972ra arte jarraitu zuen ikasleak hartzen, urte honetan Turkuko hiriari eman zitzaiolarik Ursa elkarte astronomikoak erabil zezan.

## Tresnak

Behatokiak 13, 15 eta 19 zentimetroko hiru teleskopio gordetzen dituzten 6 metroko bi kupula ditu. Aurretik 50 zentimetroko angular handiko teleskopio bat izan zuen, aipaturiko asteroide eta kometak aurkitzeko erabili zena. Gaur egun, teleskopio hau Kevola Behatokian dago.

## Kanpo estekak

* Datuak: Q2976682
# Turkuko Unibertsitatea

Turkuko Unibertsitatea (finlandieraz: Turun yliopisto; suedieraz: Åbo universitet), UTU akronimoaz ezagunagoa, Turku hirian dagoen unibertsitatea da. 1920. urtean ireki zituen ateak.
Zazpi fakultateetan banatua dago unibertsitatea:
* Humanitateen fakultatea
* Zientzia eta Ingenieritza fakultatea
* Medikuntza fakultatea
* Zuzenbide fakultatea
* Ekonomia fakultatea
* Hezkuntza fakultatea
* Giza Zientzien fakultatea

## Ikus, gainera

* Turku

## Kanpo estekak

* Datuak: Q501841
* Multimedia: University of Turku / Q501841
# Notoryctes

Notoryctes euren familiako martsupial genero bakarra da. Australian bizi diren oso espezializatutako bi ugaztun txiki dira, sator baten antzekoak bizimoduan zein itxuran.

## Espezieak

* Notoryctes typhlops Stirling, 1891
* Notoryctes caurinus Thomas, 1920

## Kanpo estekak

* Datuak: Q234792
* Multimedia: Notoryctes / Q234792
* Espezieak: Notoryctes
# Luostarinmäki

Luostarinmäki Artisautza Museoa (finlandieraz: Luostarinmäen käsityöläismuseo; suedieraz: Hantverksmuseet på Klosterbacken, euskaraz: «Artisautza Museoaren Muinoko Klaustroa») Finlandiako hiri horretan dagoen aire zabaleko museoa da. Museoak 18 etxadi ditu XVIII. mendeko eta hasierako eraikinetan. Luostarinmäki edo Muinoko Klaustroa hiriko bizitegi-gune zahar bakarra izan zen museoa 1940an inauguratu zenean. Turkuko Sute Handiak suntsitu ez zuen eremurik handiena zen. Museoak Nazioarteko Turismoaren Urrezko Sagarra saria jaso zuen eta 1984an Eskandinaviako toki bakarra izan zen.

## Erreferentziak

* ↑ Sjöberg-Pietarinen, Solveig. (2005). Puhakka, Martti ed. Luostarinmäki Handicrafts Museum. (2. argitaraldia) Turku Provincial Museum ISBN 951-595-061-9..
# Nati Cuevas Zugazagotia

Natividad Cuevas Zugazagotia (Bilbo, 1950) administratzaile, argazkilari, sortzaile eta ekintzailea da. Bilbon jaio zen arren, Sestaon bizi da eta bertan aritu izan da eta aritzen da; besteak beste, Sestaori buruzko liburu bat argitaratu eta txotxongilo talde bat sortu du bertan bere senarrarekin batera.

## Ibilbidea

21 urterekin hasi zen La Navalen lanean administratzaile eta delegatu sindikal ere aukeratu zuten bertan. Egun, erretiratuta dagoen arren, lanean jarraitzen du zenbait eremutan:

### Txotxongilolari

1972 Bihar txotxongilo taldea sortu zuen Felipe Garduño senarrarekin batera. Bai Baionan bai Bardoze herrian erakusketak egin ditu, eta gainera, azken boladan, UNIMAko Udako Eskolako erreportajeak egin ditu, Tolosako TOPICen.

### Argazkilari

70eko hamarkadaren hasieran, Santurtziko Bihotz Gaztearen Argazki Elkartean parte hartu zuen, eta horrela hasi zen bere argazkigintza artistikoarekin ibilbidea. Bihar konpainiakan egonda, txotxongiloen eboluzioa ezagutarazi egin zuen bere fotografiaren bidez mundu osora. Hainbat argazki erakusketa egin izan du; esate baterako, Metropolis edo Fotografos de Sestao.

### Liburua

2022ko urtarrilean senarrarekin batera, Felipe Garduñorekin batera, honako liburu hau argitaratu zuen: ‘Historia y evolución de Sestao a través de sus imágenes’. XVIII. mendearen hasieratik gaur egun arte Sestao herriko historiaren aldaketak azaltzen ditu 600 argazkiren bidez.

### Ekintzaile

Sestaoko eta Ezkerraldeko elkarte ugaritan parte hartzen du:
* Neba-Neba emakumeen elkarteko presidentea da
* Burdiña elkarte kulturaleko kide da
* Gogoan Sestao elkartean (Memoria historikoaren berreskurapenerako elkartea) parte hartzaile
* Pentsionistak Martxan plataformako kide da

## Erreferentziak

* ↑ (Gaztelaniaz) Nati Cuevas Zugazagotia - Unima Federación España. (Noiz kontsultatua: 2025-03-14).
* ↑ (Gaztelaniaz) «Sólo soy dueña de mi trabajo» EITB 2021-05-02 (Noiz kontsultatua: 2025-03-16).
* ↑ (Gaztelaniaz) Nati Cuevas Zugazagotia - Unima Federación España. (Noiz kontsultatua: 2025-03-14).
* ↑ (Gaztelaniaz) Nati Cuevas Zugazagotia - Unima Federación España. (Noiz kontsultatua: 2025-03-14).
* ↑ (Gaztelaniaz) Sestao, Miguel A. Pardo /. (2022-01-18). «Un libro recoge la evolución urbana de Sestao desde el siglo XVIII» Deia (Noiz kontsultatua: 2025-03-14).
* ↑ (Gaztelaniaz) enSestao.com. (2023-07-12). «Neba-Neba, 25 años ayudando al bienestar de las mujeres en Sestao» enSestao.com (Noiz kontsultatua: 2025-03-14).
* ↑ , https://www.euskariana.euskadi.eus/euskadibib/eu/bib/1308180.do?queryId=186483&position=2&lo=grid or..

## Kanpo estekak

* Datuak: Q133277518
# Nati Cuevas Zugazagotia

Natividad Cuevas Zugazagotia (Bilbo, 1950) administratzaile, argazkilari, sortzaile eta ekintzailea da. Bilbon jaio zen arren, Sestaon bizi da eta bertan aritu izan da eta aritzen da; besteak beste, Sestaori buruzko liburu bat argitaratu eta txotxongilo talde bat sortu du bertan bere senarrarekin batera.

## Ibilbidea

21 urterekin hasi zen La Navalen lanean administratzaile eta delegatu sindikal ere aukeratu zuten bertan. Egun, erretiratuta dagoen arren, lanean jarraitzen du zenbait eremutan:

### Txotxongilolari

1972an Bihar txotxongilo taldea sortu zuen Felipe Garduño senarrarekin batera. Bai Baionan bai Bardoze herrian erakusketak egin ditu, eta gainera, azken boladan, UNIMAko Udako Eskolako erreportajeak egin ditu, Tolosako TOPICen.

### Argazkilari

70eko hamarkadaren hasieran, Santurtziko Bihotz Gaztearen Argazki Elkartean parte hartu zuen, eta horrela hasi zen bere argazkigintza artistikoarekin ibilbidea. Bihar konpainiakan egonda, txotxongiloen eboluzioa ezagutarazi egin zuen bere fotografiaren bidez mundu osora. Hainbat argazki erakusketa egin izan du; esate baterako, Metropolis edo Fotografos de Sestao.

### Liburua

2022ko urtarrilean senarrarekin batera, Felipe Garduñorekin batera, honako liburu hau argitaratu zuen: ‘Historia y evolución de Sestao a través de sus imágenes’. XVIII. mendearen hasieratik gaur egun arte Sestao herriko historiaren aldaketak azaltzen ditu 600 argazkiren bidez.

### Ekintzaile

Sestaoko eta Ezkerraldeko elkarte ugaritan parte hartzen du:
* Neba-Neba emakumeen elkarteko presidentea da
* Burdiña elkarte kulturaleko kide da
* Gogoan Sestao elkartean (Memoria historikoaren berreskurapenerako elkartea) parte hartzaile da
* Pentsionistak Martxan plataformako kide da

## Erreferentziak

* ↑ (Gaztelaniaz) Nati Cuevas Zugazagotia - Unima Federación España. (Noiz kontsultatua: 2025-03-14).
* ↑ (Gaztelaniaz) «Sólo soy dueña de mi trabajo» EITB 2021-05-02 (Noiz kontsultatua: 2025-03-16).
* ↑ (Gaztelaniaz) Nati Cuevas Zugazagotia - Unima Federación España. (Noiz kontsultatua: 2025-03-14).
* ↑ (Gaztelaniaz) Nati Cuevas Zugazagotia - Unima Federación España. (Noiz kontsultatua: 2025-03-14).
* ↑ (Gaztelaniaz) Sestao, Miguel A. Pardo /. (2022-01-18). «Un libro recoge la evolución urbana de Sestao desde el siglo XVIII» Deia (Noiz kontsultatua: 2025-03-14).
* ↑ (Gaztelaniaz) enSestao.com. (2023-07-12). «Neba-Neba, 25 años ayudando al bienestar de las mujeres en Sestao» enSestao.com (Noiz kontsultatua: 2025-03-14).
* ↑ , https://www.euskariana.euskadi.eus/euskadibib/eu/bib/1308180.do?queryId=186483&position=2&lo=grid or..

## Kanpo estekak

* Datuak: Q133277518
# Oscillatoria

Oscillatoria zianobakterioen genero bat da, hots, landareen fotosintesia burutzen duten prokarioto autotrofoen genero bat.
Genero honetako bakterioak mugikorrak dira eta ur gezatan bizi dira.
Harizpiak edo filamentuak dituzte zianobakterio hauek. Forma haritsu hauetan zelulak plano berean erdibiditzen dira. Harizpietan zelulak septuez banatuta daude.
Harizpi horiek puska daitezke eta harizpi bakar batetik bi harizpi agertu. Hormogonio izeneko egitura batzuk agertzen dira orduan, filamentu berriak sortuko dituztenak.
Oscillatoria generoko mikrobioek mugimendu berezia dute. Ez dituzte zilioak edo flageloak. Beren ardatzaren inguruko errotazio-mugimendua dute, bere harizpiek dardara egiten dutela irudikatuz. Mugimendu berezi honek izena ematen die prokarioto hauen generoari.
Fikotoxinak sortzen dituztenez, beren hazkuntza kaltegarria izan daiteke hainbat organismorentzat.

## Erreferentziak

* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: 525 orr. ISBN: 978-84-9860-026-1.
# Haveli

Haveli bat India, Pakistan, Nepal eta Bangladeshko hiri-egoitza edo etxe tradizionala da; normalean, nolabaiteko garrantzi historikoa eta arkitektonikoa du.
Haveli hitza arabierazko hawali hitzetik dator, "partizioa" edo "espazio pribatua" esan nahi duena. Hitz hau Mongolen Inperioan egin zen ezagun, konnotazio arkitektonikorik gabe. Ondoren, haveli hitza termino generiko gisa erabiltzen hasi zen, eskualdeko etxe, hiri-egoitza eta hainbat estiloko tenpluak aipatzeko.

## Iruditegia

* Haveli Phalodin, Indian.
* Haveli Mandawan, Indian.

## Kanpo estekak

* Datuak: Q7882520
* Multimedia: Havelis / Q7882520
# Haveli

Haveli India, Pakistan, Nepal eta Bangladeshko hiri-egoitzari edo etxe tradizionalari esaten zaio; normalean, nolabaiteko garrantzi historikoa eta arkitektonikoa du.
Haveli hitza arabierazko hawali hitzetik dator, "partizioa" edo "espazio pribatua" esan nahi duena. Hitz hau Mongolen Inperioan egin zen ezagun, konnotazio arkitektonikorik gabe. Ondoren, haveli hitza termino generiko gisa erabiltzen hasi zen, eskualdeko etxe, hiri-egoitza eta hainbat estiloko tenpluak aipatzeko.

## Iruditegia

* Haveli Phalodin, Indian.
* Haveli Mandawan, Indian.

## Kanpo estekak

* Datuak: Q7882520
* Multimedia: Havelis / Q7882520
# Arseni Zakrevski

Arseni Andreievitx Zakrevski kondea (errusieraz: Арсе́ний Андре́евич Закре́вский, translit.: Arseni Andreievitx Zakrevski; Tverreko gobernazioa, 1783 edo 1786ko irailaren 24a - Florentzia, 1867ko urtarrilaren 23a) errusiar militar eta politikaria izan zen, 1828 eta 1831 artean Barne Ministro izandakoa.

## Biografia

Poloniar jatorri urruneko Tver hiriko noble pobre baten semea, Zakrevskik kadeteen gorputz batean hasi zuen bere karrera militarra, 1802an infanteriako ofizial junior mailarekin graduatu zena. 1829rako, infanteriako jeneral mailara iritsi zen. 1824 eta 1831 bitartean, Zakrevski kondea Finlandiako Dukerri Handiko gobernadore nagusi izan zen. Militarra eta autoritarismoaren aldekoa izanik, Nikolas I.a enperadorearen konfiantza jaso zuen. 1828-1831 bitartean, inperio osoko Barne Ministro ere izan zen.
Finlandiako noblezian konde titulua jaso zuen, eta Nobleziaren Etxean erregistratu zuten Zakrewsky izenarekin, Finlandiako bederatzigarren komital etxea bezala. Horrek "finlandiar hiritar" bihurtu zituen bera eta bere familia, eta horrek esan nahi zuen gero, kargutik kanpo, ez zuela pasaporterik beharko mugaren errusiar aldetik Dukerri Handiaren lurraldera joateko, gutiziatutako pribilegio bat.

## Erreferentziak

* ↑ (Errusieraz) Федорченко, В.И.. (2000). «Арсений Андреевич Закревский» Императорский Дом. Выдающиеся сановники: Энциклопедия биографий, т. 1. Красноярск-М..
* ↑ (Errusieraz) Мангазеев, Игорь. «Министры МВД с тверской родословной. Арсений Закревский» Вече Твери.
# Oi lur, oi lur

Oi lur, oi lur José María Aguirre poetak ("Xabier Lizardi") 1929an idatzitako olerki bat da, "Bultzi-leiotik" izenarekin. Gerora Benito Lertxundik doinua moldatu eta abesti ezagun bilakatu zuen.
Benito, olerkia musikatzerakoan, Wagner konpositorearen Tannhäuser operaren zati batean inspiratu zen oso modu nabarmenean. Hain zuzen, "Pilgerchor" (Pelegrinen abesbatza) eta Oberturan.

## Kanpo estekak

* Benito Lertxundiren Oi lur, oi lur abestia entzungai
# Finlandiako Senatua

Finlandiako Senatuak (finlandieraz: Suomen senaatti; suedieraz: Senaten för Finland) herrialdeko kabinete eta Gorte Gorenaren funtzioak bete zituen Finlandiako Dukerri Handian 1816tik 1917ra eta, independentziaren osteko Errepublika independentean 1917tik 1918ra.
Senatuko buru Finlandiako gobernadore nagusia zen. Senatuko kideek finlandiarrak izan behar zuten. Senatua ekonomia-sailean eta justizia-sailean banatuta zegoen. 1822an, banaketa biak finlandiar presidenteordeari eman zitzaizkion. 1858tik aurrera, Senatuko kideak senatari bezala ezagutu ziren formalki. 1917ko otsaileko Errusiako Iraultzaren ondoren, ekonomika-sailaren presidenteordea Senatuko Presidente bihurtu zen. Gerra Zibilaren ondorioz, 1918an, Senatua Vaasa herrira eraman zuten urtarrilaren 29tik maiatzaren 3ra.
1918an, ekonomia-saila Kabinete bihurtu zen eta justizia-saila Finlandiako Errepublika independentearen Gorte Gorena bihurtu zen. Ekonomia-saileko presidenteordea Finlandiako lehen ministro bihurtu zen, eta beste senatariak ministro bihurtu ziren.

## Ekonomika-sailaren presidenteordeak

* Carl Erik Mannerheim, (1822 - 1826)
* Samuel Fredrik von Born (bitartekaria), (1826 - 1828)
* Anders Henrik Falck, (1828 - 1833)
* Gustaf Hjärne, (1833 - 1841)
* Lars Gabriel von Haartman, (1841 - 1858)
* Johan Mauritz Nordenstam, (1858 - 1882)
* Edvard Gustaf af Forselles, (1882 - 1885)
* Gustaf Axel Samuel von Troil, (1885 - 1891)
* Sten Carl Tudeer, (1891 - 1900)
* Constantin Linder, (1900 - 1905)
* Emil Streng, (1905)
* Leopold Henrik Stanislaus Mechelin, (1905 - 1908)
* Edvard Immanuel Hjelt, (1908 - 1909)
* August Johannes Hjelt, (1909)
* Anders Wirenius, (1909)
* Vladimir Ivanovitx Markov, (1909 - 1913)
* Mikhail Borovitinov, (1913 - 1917)
* Anders Wirenius (bitartekaria), (1917)

## 1917ko otsailaren osteko Senatuko presidenteak

* Antti Oskari Tokoi, (1917)
* Eemil Nestor Setälä, (1917)
* Pehr Evind Svinhufvud, (1917-1918)
* Juho Kusti Paasikivi, (1918)

## Erreferentziak

* ↑ (Finlandieraz) Eerola, Esko. «Keisarillisen Suomen Senaatti» Eskoff.
* ↑ (Finlandieraz) «Valtioneuvoston historiaa» Valtioneuvosto.
* ↑ Jutikkala, Eino and Pirinen, Kauko. A History of Finland. Dorset Press, 1988 p. 162. ISBN 0-88029-260-1
* ↑ Titus Hjelm & George Maude: Historical Dictionary of Finland, p. 296.
# Pehr Evind Svinhufvud

Pehr Evind Svinhufvud af Qvalstad (Sääksmäki, Finlandiako Dukerri Handia, Errusiar Inperioa, 1861eko abenduaren 15a - Luumäki, Finlandia, 1944ko otsailaren 29a) Finlandiako 3. presidentea izan zen 1931tik 1937ra.
Abokatu, epaile eta politikaria izan zen Finlandiako Dukerri Handian, errusiarren menpe, eta funtsezko papera jokatu zuen finlandiar independentziaren aldeko mugimenduan. Finlandiaren Independentzia Aldarrikapena parlamentura aurkeztu zuenetako bat izan zen. Finlandia independenteko lehen estatuburua izan zen 1917-18 bitartean, lehenik senatuko presidente eta ondoren estatuko babesle edo erregeorde.
Kontserbadorea eta nazionalista izan zen, eta komunismoaren aurkakoa. Lehen ministro izan zen 1930etik 1931ra, eta 1931n hautatu zuten presidente. Bere agintaldian matxinada komunista eta Lapua erakunde antikomunistarena saihesten jakin zuen. 1937an ez zuten berriro hautatu, sozialdemokraten eta Nekazaritza Alderdiaren aurkako botoengatik.

## Kanpo estekak

* Datuak: Q209439
* Multimedia: Pehr Evind Svinhufvud / Q209439